text: Artur Hernández deixarà el Terrassa FC femení per motius professionals - Web oficial Terrassa FC
  Club Dimarts, 28 Mai 2019
  L'entrenador terrassista Artur Hernández no continuarà la propera temporada al capdavant del primer equip femení del Terrassa FC. Tot i comptar amb una oferta de renovació per part del club a principis d'any, molt abans d'acabar una espectacular ratxa que ha portat l'equip fins la tercera plaça de Preferent, el tècnic inicia nous projectes personals i professionals a l'estranger i ha decidit no continuar a la banqueta del Terrassa FC femení per incompatibilitat. Tanmateix, Artur Hernández continuarà vinculat al club fins al mes d'octubre.
  Des del Terrassa FC volem agrair públicament la seva gran feina durant aquesta darrera temporada amb el primer equip femení terrassista i li desitgem molta sort i èxits en la seva nova etapa professional.